Sortland (tettsted)

Sortland (nordsamisk: ) er en by og administrasjonssenteret i Sortland kommune i Nordland fylke. Byen ligger ved Sortlandssundet lengst øst på Langøya. Tettstedet har  innbyggere per  og omfatter området fra Gambukta i nord til og med boligfeltet Nord-Steiro i sør.  

Byen er det viktigste handels- og servicesenteret i Vesterålen. Sortland har bystatus fra 1997 etter lokalt vedtak. Sortland er dermed, sammen med Stokmarknes, de to eneste byene i Vesterålen. 

I forbindelse med tusenårsmarkeringa i 2000 ble Sortland by malt blå. Derfor kalles Sortland «den blå byen ved sundet». 

I byen kommer dagsavisa Bladet Vesterålen ut. Den dekker  kommunene i Vesterålen, samt Lødingen og Kvæfjord i Troms. Lokalavisa SortlandsAvisa kommer også ut her.

På Sortland ligger Sortland videregående skole. I 2014 åpnet «Kulturfabrikken» her, med blant annet bibliotek, kino, konferansesenter og Sortland Museum, ei avdeling av Museum Nord.

Hurtigruta stopper fast i Sortland.

Over sundet mellom Strand og Sortland går Sortlandsbrua over til Hinnøya. De to tettstedene Sortland og Strand, på hver sin side av Sortlandssundet, fungerer i praksis som ett tettsted, en by. 

 Se også 
 Sortland (kommune)

 Referanser 

Kategori:Hurtigrutens anløpssteder i Nordland
Kategori:Bosetninger i Sortland
Kategori:Tettsteder i Nordland
Kategori:Artikler i sjøfart-prosjektet